CELEX: 62007CA0495
Language: da
Date: 2009-01-15 00:00:00
Title: Sag C-495/07: Domstolens dom (Første Afdeling) af 15. januar 2009 — Silberquelle GmbH mod Maselli Strickmode GmbH (anmodning om præjudiciel afgørelse fra Oberster Patent- und Markensenat (Østrig)) (Varemærker — direktiv 89/104/EØF — artikel 10 og 12 — fortabelse — begrebet reel brug af et varemærke — anbringelse af et varemærke på reklamegenstande — gratis uddeling af sådanne genstande til købere af varemærkeindehaverens varer)

7.3.2009   
            
            
               DA
            
            
               Den Europæiske Unions Tidende
            
            
               C 55/3
            
         Domstolens dom (Første Afdeling) af 15. januar 2009 — Silberquelle GmbH mod Maselli Strickmode GmbH (anmodning om præjudiciel afgørelse fra Oberster Patent- und Markensenat (Østrig))
   (Sag C-495/07) (1)
   
   (Varemærker - direktiv 89/104/EØF - artikel 10 og 12 - fortabelse - begrebet »reel brug« af et varemærke - anbringelse af et varemærke på reklamegenstande - gratis uddeling af sådanne genstande til købere af varemærkeindehaverens varer)
   (2009/C 55/04)
   Processprog: tysk
   Den forelæggende ret
   Oberster Patent- und Markensenat
   Parter i hovedsagen
   
      Sagsøger: Silberquelle GmbH
   
      Sagsøgt: Maselli Strickmode GmbH
   Sagens genstand
   Anmodning om præjudiciel afgørelse — Oberster Patent- und Markensenat — fortolkning af artikel 10, stk. 1, og artikel 12, stk. 1, i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (EFT 1989 L 40, s. 1) — varemærkeindehaverens fortabelse af rettigheder — begrebet reel brug af varemærket — varer (alkoholfri drikke), der medfølger som tilgift ved salget af andre varer (tekstiler)
   Konklusion
   Artikel 10, stk. 1, og artikel 12, stk. 1, i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker skal fortolkes således, at indehaveren af et varemærke, der anbringer dette varemærke på genstande, der gratis tilbydes købere af dennes varer, ikke gør reel brug af varemærket for den klasse, hvorunder genstandene henhører.
   
      (1)  EUT C 22 af 26.1.2008.